Държавен вестник, бр. 38, 2021 г., стр. 37

БРОЙ  38	
Д Ъ Р Ж А В Е Н  В Е С Т Н И К 	
СТР.  37  
21 
1.8.2 
Договарящо се правителство по Конвенцията може, по молба на Администрацията, 
да изиска преглед на плавателния съд и, ако е убедено, че са спазени разпоредбите на 
Кодекса, да издаде или да разреши издаването на сертификат на плавателния съд и, при 
необходимост, да направи заверка или да разреши полагането й върху сертификат на 
плавателния съд в съответствие с Кодекса. Всеки така издаден сертификат съдържа 
декларация, в която се посочва, че е издаден по искане на правителството на държавата, 
под чийто флаг плавателният съд оперира, като този сертификат има същата сила и се 
приема при същите условия като сертификат, издаден по 1.8.1. 
1.8.3 
Сертификатът е на база образеца, представен в приложение 1 към Кодекса.   Ако 
използваният език не е нито английски, нито испански, нито френски, текстът включва и 
превод на един от тези езици. 
1.8.4 
Сертификатът за безопасност на високоскоростни плавателни съдове се издава за 
срок, определен от Администрацията, който не надвишава 5 години. 
1.8.5 
Независимо от изискванията на 1.8.4, когато подновителният преглед е приключил 
в рамките на три месеца преди датата на изтичането на валидността на издадения 
сертификат, новият сертификат важи от датата на приключването на подновителния 
преглед до дата, не по-късно от 5 години след датата на изтичане на валидността на 
наличния сертификат. 
1.8.6 
Когато подновителният преглед е приключил след датата на изтичането на 
валидността на издадения сертификат, новият сертификат важи от датата на 
приключването на подновителния преглед до дата, не по-късно от 5 години след датата на 
изтичане на валидността на наличния сертификат. 
1.8.7 
Когато подновителният преглед е приключил след повече от 3 месеца преди датата 
на изтичането на валидността на издадения сертификат, новият сертификат важи от датата 
на приключването на подновителния преглед до дата, не по-късно от 5 години след датата 
на приключване на прегледа при подновяване. 
1.8.8 
Ако сертификатът е издаден за срок, по-малък от 5 години, Администрацията може 
да продължи валидността му след датата на изтичането му до края на максималния период, 
посочен в 1.8.4, при условие че са извършени прегледите, необходими при издаването на 
сертификат за срок от 5 години. 
1.8.9 
Ако след приключването на подновителния преглед нов сертификат не може да 
бъде издаден или да бъде предоставен на плавателния съд преди датата на изтичане на 
валидността на наличния сертификат, лицето или организацията, упълномощени от 
Администрацията, може да завери наличния сертификат, като този сертификат се счита за 
валиден за нов период, който не може да надвишава 5 месеца, считани от датата на 
изтичането на валидността му. 
1.8.10 Ако на датата на изтичане на валидността на сертификата му, плавателният съд не 
се намира на място, на което ще се извърши преглед, Администрацията може да удължи 
валидността на сертификата, но това удължаване се разрешава единствено, за да се даде 
възможност на плавателния съд да отиде до мястото, на което следва да се извърши 
прегледът, и то единствено в случай че тази мярка изглежда навременна и разумна. 
Валидността на сертификат не може да бъда удължавана за повече от един месец и 
плавателният съд, на който е разрешено удължаването, няма правото въз основа на това 
удължаване, след пристигането на мястото, на което следва да се извърши прегледа, да 
отпътува оттам, без да е получил нов сертификат. Когато приключи подновителният 
22 
преглед, новият сертификат е валиден до дата, не по-късна от 5 години след датата на 
изтичане на валидността на наличния сертификат, преди да е било разрешено 
удължаването. 
 
1.8.11 При специални обстоятелства, определени от Администрацията, не е необходимо 
да се датира новият сертификат от датата на изтичане на валидността на съществуващия 
сертификат, както се изисква от 1.8.6 или 1.8.10. При такива обстоятелства новият 
сертификат е валиден до дата, не по-късна от 5 години след датата на приключване на 
подновителния преглед. 
 
1.8.12 Ако периодичният преглед е завършен преди срока, посочен в раздел 1.5, тогава: 
 
.1 
датата на изтичане на валидността, посочена в сертификата, се заменя 
посредством заверка с дата, която не е по-късна от 3 месеца след датата, на 
която е приключил прегледът; 
 
.2 
последващият периодичен преглед, изискван съгласно раздел 1.5, се 
извършва през сроковете, посочени в 1.5, като се използва новата дата на 
изтичане на валидността; и 
 
.3 
датата на изтичането на валидността може да остане непроменена, при 
условие че един или повече периодични прегледа бъдат извършени така, че 
да не бъдат надвишени максималните интервали между прегледите, 
предписани в 1.5.1.3. 
 
1.8.13  Сертификат, издаден по 1.8.1 или 1.8.2, престава да бъде валиден в който и да е от 
следните случаи: 
 
.1         ако съответните прегледи не са приключили в сроковете, уточнени в 1.5.1; 
 
.2         ако сертификатът не е заверен в съответствие с 1.5.3; 
 
.3 
при прехвърляне на плавателния съд под знаме на друга държава.  Нов 
сертификат се издава само когато правителството, издаващо новия 
сертификат, е напълно убедено, че плавателният съд отговаря на 
изискванията на 1.7.1 и 1.7.2.  В случай на прехвърляне между правителства, 
които са договарящи се правителства по Конвенцията, при поискване в срок 
от 3 месеца след прехвърлянето, правителството на държавата, под чието 
знаме плавателният съд преди това е имал право да плава, изпраща във 
възможно най-кратък срок на Администрацията копие от сертификата на 
плавателния съд преди прехвърлянето и, ако има такива, копия от докладите 
от съответните прегледи. 
 
1.8.14 От привилегиите по Кодекса не могат да се ползват плавателни съдове, които не 
притежават валиден сертификат. 
 
1.9       Разрешително за експлоатация на високоскоростни плавателни съдове 
 
1.9.1 
Плавателният съд не може да оперира с търговска цел, освен ако не е издадено 
валидно разрешително за експлоатация на високоскоростния плавателен съд в допълнение 
към сертификата за безопасност на високоскоростния плавателен съд.  Транзитните 
пътувания без пътници или товари могат да се извършват без разрешително за 
експлоатация на високоскоростни плавателни съдове. 
 
1.9.2 
Разрешителното за експлоатация на високоскоростни плавателни съдове се издава